Hagnaður stóru bankanna þriggja á árinu nemur samtals um 32,2 milljörðum króna. Hreinar vaxtatekjur bankanna hafa aukist mikið á milli ára vegna hærra vaxtastigs í landinu. Viðskiptaráðherra segir forgangsmál að verja heimilin í landinu.
Vaxta- og þjónustutekjur stóru bankanna þriggja halda áfram að aukast. Hjá Íslandsbanka námu þær alls 98 prósent af heildarrekstrartekjum á síðasta ársfjórðungi en hreinar vaxtatekjur bankans jukust um 21,8 prósent á milli ára. Aukning í vaxtatekjum vóg sömuleiðis þyngst í 24 prósent aukningu á kjarnatekjum Arion. Hreinar vaxtatekjur hækkuðu um 13 prósent á milli ára hjá Landsbankanum. Verðbólga er í hæstu hæðum og stýrivextir Seðlabankans hafa hækkað um 2,75 prósent á árinu og eru nú 4,75 prósent. Lilja Dögg Alfreðsdóttir er viðskiptaráðherra.
Þessi hagnaður bankanna kemur ekki á óvart í hækkandi vaxtaumhverfi. Ég hef sagt það áður að það sé brýnt að þessum efnahagbyrðum sé deilt á sanngjarnan hátt.
Hún segir að heimilin í landinu séu hornsteinn samfélagsins og bendir á að sérstakur starfshópur hafi nú þegar verið skipaður til að greina gjaldtöku og arðsemi bankanna. Markmiðið sé að kanna hvort íslensk heimili greiði meira fyrir almenna viðskiptabankaþjónustu en heimili í hinum norrænu ríkjunum.
Ég tel að það sér brýnt að við förum inn í þetta sem samfélag saman. Það er auðvitað þegar verðbólgan er vaxandi eru ákveðnir aðilar sem koma verr út úr því. Þess vegna er mjög brýnt að einblína á þá og fara í aðgerðir sem miða að því að verja stöðu þeirra.
Geturðu nefnt dæmi um einhverjar aðgerðir sem væri hægt að grípa til? Ríkisstjórnin fór í það að hækka barnabætur, hækka almannatryggingar í upphafi þessarar krísu og við munum hafa til skoðunar fleiri aðgerðir en það er ekki hægt að segja neitt til um það á þessum tímapunkti.
Viðskiptaráðherra segir að hagnaður bankanna komi ekki á óvart í hækkandi vaxtaumhverfi en brýnt sé að bregðast við til að verja heimilin. Stóru bankarnir þrír högnuðust um 32,2 milljarða á fyrstu sex mánuðum ársins. 